கேள்வி: தமிழ் (சொல்லாட்சி) பற்றி தகவல் சொல்.
பதில்: சங்கநூல்களில் காணப்படும் தமிழ், தமிழகம், தமிழ்நாடு, தமிழர், தமிழ்நர் முதலான தமிழ் சொல்லாட்சிகள் இங்குத் தொகுத்துக் காட்டப்படுகின்றன.
கேள்வி: தமிழ் (சொல்லாட்சி) - சொல்லாக்கம் பற்றி நீங்கள் என்ன அறிந்துள்ளீர்கள்?
பதில்: தமிழ் என்னும் சொல் ‘அக்கு’ச்சாரியை பெற்றுப் புணரும் என்று தொல்காப்பியம் குறிப்பிடுகிறது. தமிழக்கூத்து, தமிழச்சேரி, தமிழத்தோட்டம், தமிழப்பள்ளி என வரும் என்று இளம்பூரணர் அதற்கு எடுத்துக்காட்டு தருகிறார். தொல்காப்பியம் 1-386
கேள்வி: தமிழ் (சொல்லாட்சி) - புலவர் பெயர் பற்றி நீங்கள் என்ன அறிந்துள்ளீர்கள்?
பதில்: மதுரைத் தமிழக்கூத்தனார் பெயரில் தமிழக்கூத்து பற்றிய செய்தி சுட்டப்பட்டுள்ளது. இதன் வேறுவகை ஆரியக்கூத்து.
கேள்வி: தமிழ் (சொல்லாட்சி) - தமிழ் வளர்ச்சி குறித்து விரிவாக சொல்லுங்கள்.
பதில்: *(தமிழ்)மொழி வளரப் புகார் நகரில் சோறு வழங்கும் அறச்சாலை இருந்தது பட்டினப்பாலை 42 *(தமிழ்)மொழியில் பொதுமொழி, புதுமொழி, மதிமொழி, முதுமொழி, செதுமொழி என்னும் கூறுபாடுகள் வளர்க்கப்பட்டன. கலித்தொகை 68 * செல்வக் கடுங்கோ வாழியாதன் பகைவென்று கொண்டுவந்த கொண்டிச் செல்வத்தைத் ‘தண்டமிழ்’ செறிவு பெற வழங்கினான் பதிற்றுப்பத்து 63 * தமிழ் நிலைபெற்ற, தாங்கு அரு மரபின், மகிழ் நனை, மறுகின் மதுரை சிறுபாணாற்றுப்படை 66 * பாண்டியன் வெள்ளியம்பலத்துத் துஞ்சிய பெருவழுதி தமிழ் கெழு கூடல் தண் கோல் வேந்து எனக் குறிப்பிடப்படுகிறான். புறம் 58 * பிறமொழி பேசப்பட்ட 'மொழிபெயர் தேயங்களிலும்' மூவேந்தரும் தமிழைக் காத்தனர். தமிழ் கெழு மூவர் காக்கும் மொழி பெயர் தேஎத்த பல் மலை இறந்தே (அகம் 31)
கேள்வி: தமிழ் (சொல்லாட்சி) - தமிழ்நெறி பற்றி விளக்கவும்.
பதில்: * ஆரிய அரசன் பிரகத்தனுக்குத் ‘தமிழ்’ அறிவித்தற்குக் கபிலர் பாடினார் குறிஞ்சிப்பாட்டு குறிஞ்சிப்பாட்டு- கொளு * 'தமிழ்முழுதறிதல்' என்னும் சொல்லால் தமிழ்ப்பண்பாடு உணர்த்தப்பட்டுள்ளது. தமிழ்ப்பண்பாடு முழுதும் அறிந்த சேரமான் தகடூர் எறிந்த பெருஞ் சேரல் இரும்பொறை முரசுக்கட்டிலில் துயின்ற புலவர் மோசிப்பீரனாருக்குக் கவரி வீசினான். புறம் 50
கேள்வி: தமிழ் (சொல்லாட்சி) - தமிழகம் என்பது என்ன?
பதில்: * இமயவரம்பன் நெடுஞ்சேரலாதன் தமிழகம் விளங்கத் தன் கோலை நிலைநாட்டினான் பதிற்றுப்பத்து பதிகம் 2 * பிட்டங்கொற்றனைத் தமிழகம் கேட்பப் பாடுவேன் என்கிறார் புலவர் கருவூர்க் கதப்பிள்ளைச் சாத்தனார். * தமிழகம் ‘முதுபொழில் மண்டிலம் எனக் குறிப்பிடப்பட்டுள்ளது. மதுரைக்காஞ்சி 190 * ‘தண்டமிழ்’ என்னும் சொல்லால் தமிழகம் குறிக்கப்பட்டுள்ளது. பாண்டியன் கூடகாரத்துத் துஞ்சிய நன்மாறன் தண்டமிழ் பொது எனக் கூறிவதைப் பொறுக்கமாட்டானாம். அதனால் அவன் கொண்டி விரும்பும்போதெல்லாம் மன்னர் கொடுத்தார்களாம். புறநானூறு 51
கேள்வி: தமிழ் (சொல்லாட்சி) - தொடர்கள் பற்றி தகவல் சொல்.
பதில்: * தமிழ் என்னும் சொல் பல்வேறு இடங்களில் தமிழ்மொழியை உணர்த்தும் வகையில் கையாளப்பட்டுள்ளது. * பரிபாடல் 6-60, 9-25 பரிபாடல்-திரட்டு 4, 8, 9 * புறம் 19, 35, 50, 51, 58, 198 * சிலப்பதிகாரம் பதிகம் 10, காதை 3-37,45, 8-2, 23-63, 25-66,158, 27-5,189, 28-153,209 * மணிமேகலை பதிகம் 97, காதை 19-109, 25-139 * தமிழ் இசை - தமிழ் அகப்படுத்த இமிழிசை அகம் 227 * முத்தமிழ் பார்படுப செம்பொன் பதிபடுப முத்தமிழ்நூல்நீர்படுப வெண்சங்கும் நித்திலமும்-சாரல்மலைபடுப யானை வயமாறன் கூர்வேல்தலைபடுப தார்வேந்தர் மார்பு. 87 முத்தொள்ளாயிரம் 34 * தமிழாற்றல் - தமிழ்மன்னர் ஆற்றல் சிலப்பதிகாரம் 26-185 * தமிழ்ப்பாவை - கண்ணகி, மணிமேகலை சிலப்பதிகாரம் 12-1-48, மணிமேகலை பதிகம் 25 * நற்றமிழ் - சேரமான் தகடூர் எறிந்த பெருஞ்சேரல் இரும்பொறையை முரசுக்கட்டிலில் அறியாது ஏறிய மோசிகீரனார் 'நல்தமிழ்முழுதறிதல்' வல்லான் எனக் குறிப்பிடுகிறார். * தமிழ்நர் - சோழன் தமிழர் பெருமான் எனக் குறிப்பிடப்படுகிறான். திறந்திடுமின் தீயவை பிற்காண்டு மாதர்இறந்து படிற்பெரிதாம் ஏதம்-உறந்தையர்கோன்தண்ணார மார்பிற் தமிழ்நர் பெருமானைக்கண்ணாரக் காணக் கதவு. முத்தொள்ளாயிரம் 24 * தமிழ்நன்னாடு சிலப்பதிகாரம் 10-58,225 * தமிழ்நாட்டகம் பரிபாடல் திரட்டு 9 * தமிழ்நாடு சிலப்பதிகாரம் 25 கட்டுரை 15, * தமிழக மருங்கு மணிமேகலை 17-62